Neogotická kaplnka v Mošovciach

Neogotická kaplnka v Mošovciach je sakrálna stavba v obci Mošovce, ktorú dali v roku 1911 postaviť Révaiovci. Horná časť tejto neogotickej stavby plnila funkciu kaplnky, spodná krypty. Fasáda je bohato členená neogotickými prvkami. Kaplnka sa nachádza na západnom výbežku anglického parku pri kaštieli v Mošovciach. Dnes je v kaplnke umiestnené múzeum remesiel. V jeho expozícii sa nachádzajú nástroje používané pri výrobe známych mošovských výrobkov. Pozri aj Mošovce Mošovský park Révaiovci